Külm front

pisi|Külma frondi märk ilmakaardil
Külm front on atmosfäärifront, mis tekib siis, kui külm õhumass liigub sooja õhumassi suunas ning jõuab oma suurema tiheduse tõttu sooja õhumassi alla ja sunnib selle ülespoole tõusma. Frondi liikumisega kaasnevad sageli hoovihmad ja äike, eriti suvel. Talvel võib esineda lörtsi või lund. Mõnel juhul on sademed nõrgad või puuduvad. Liikumise kiirus on keskmistel laiuskraadidel 15–50 kilomeetrit tunnis. Külmad frondid liiguvad tavaliselt kiiremini kui soojad frondid. 

Külmale frondile järgneb külm õhumass. Frondi ees on soe õhk, mis tõuseb üles, frondi taga liigub külm ja tihedam õhk alla, põhjustades pinnal rõhu tõusu ning tuule pöördumist. Pärast frondi üleminekut temperatuur langeb. Õhurõhk pinnal hakkab õhumassi tiheduse kasvu tõttu tõusma, mis võib kaasa tuua kõrgrõhkkonna tekke. Tuule suund muutub: tuul muutub tavaliselt frondi ees puhunud sooja õhu suunast frondi taga puhuva külma õhu suunaks. 

Ilmakaardil kujutatakse külma fronti tavaliselt sinise joonega ja siniste kolmnurkadega, mis osutavad frondi liikumise suunas.

Vaata ka
oklusioonifront
väheliikuv front

Kategooria:Meteoroloogia